15 верасьня суд Партызанскага раёна разгледзеў скаргу Ігара Комліка на меру стрымання — утрыманне пад вартай. У скарзе ён прасіў змяніць меру стрымання, бо лічыць, што яна ўжытая да яго беспадстаўна, і ў змяшчэнні яго пад вартай падчас следства няма неабходнасці. У задавальненні скаргі было адмоўлена. Касацыйная скарга на гэтае рашэнне суда таксама не была задаволеная Мінскім гарадскім судом. Такім чынам, Ігар Комлік працягвае ўтрымлівацца пад вартай у СІЗА № 1 г. Мінска. 3 жніўня праваабарончыя арганізацыі Беларусі заявілі, што лічаць Ігара Комліка палітвязнем.